
Text rozhodnutia
Súd: Krajský súd Bratislava Spisová značka: 11CoP/119/2018 Identifikačné číslo súdneho spisu: 1514208022 Dátum vydania rozhodnutia: 23. 10. 2018 Meno a priezvisko sudcu, VSÚ: JUDr. Bianka Gelačíková ECLI: ECLI:SK:KSBA:2018:1514208022.3 Opravné uznesenie Krajský súd v Bratislave, v senáte zloženom z predsedníčky senátu JUDr. Bianky Gelačíkovej a členiek senátu Mgr. Patrície Železníkovej a Mgr. Aleny Čakváriovej, vo veci starostlivosti súdu o dieťa: W. W., nar. XX.XX.XXXX, trvale bytom Z., J. 2, na čas do nadobudnutia plnoletosti zastúpený kolíznym opatrovníkom Úradom práce, sociálnych vecí a rodiny Bratislava, so sídlom Vazovova 7/A, Bratislava, dieťa rodičov: matka - V.. F. W., nar. XX.XX.XXXX, trvale bytom, J. 2, Z., a otec - W.. V. W., nar. XX.XX.XXXX, trvale bytom Q. XX, Z., zastúpený JUDr. Františkom Vavračom, advokátom, so sídlom Horná 51, Banská Bystrica, o určenie výživného za obdobie od 09.09.2010 do 29.10.2012, na návrh plnoletého dieťaťa a matky na vykonanie opravy rozhodnutia, takto r o z h o d o l : 1. Súd o p r a v u j e záhlavie rozsudku Krajského súdu v Bratislave zo dňa 17.07.2018, č.k. 11CoP/119/2018-1904 tak, že má byť správne uvedené: Krajský súd v Bratislave, v senáte zloženom z predsedníčky senátu JUDr. Bianky Gelačíkovej a členiek senátu Mgr. Patrície Železníkovej a Mgr. Aleny Čakváriovej, vo veci starostlivosti súdu o dieťa: W. W., nar. XX.XX.XXXX, trvale bytom Z., J. 2, na čas do nadobudnutia plnoletosti zastúpený kolíznym opatrovníkom Úradom práce, sociálnych vecí a rodiny Bratislava, so sídlom Vazovova 7/A, Bratislava, dieťa rodičov: matka - V.. F. W., nar. XX.XX.XXXX, trvale bytom, J. 2, Z., a otec - W.. V. W., nar. XX.XX.XXXX, trvale bytom Q. XX, Z., zastúpený JUDr. Františkom Vavračom, advokátom, so sídlom Horná 51, Banská Bystrica, o určenie výživného za obdobie od 09.09.2010 do 29.10.2012, na odvolanie otca proti rozhodnutiu Okresného súdu Bratislava V, č.k. 20P/108/2014-1802 zo dňa 07.12.2017. 2. Súd o p r a v u j e výrok rozsudku Krajského súdu v Bratislave zo dňa 17.07.2018, č.k. 11CoP/119/2018-1904 v časti o zročnom výživnom tak, že má byť správne uvedené: Zročné výživné na W. W. za obdobie od XX.XX.XXXX do 29.10.2012 vo výške X.XXX,XX eur je otec povinný zaplatiť k rukám plnoletého W. W. do 3 dní od právoplatnosti rozsudku. 3. Súd o p r a v u j e prvú a druhú vetu bodu 10. odôvodnenia rozsudku Krajského súdu v Bratislave zo dňa 17.07.2018, č.k. 11CoP/119/2018-1904 tak, že správne má byť uvedené: Určením výživného vzniklo otcovi zročné výživné na W. za obdobie od 09.09.2010 do 29.10.2012 v celkovej výške X.XXX,XX eur. Zročné výživné predstavuje alikvótnu časť výživného za september 2010 (11 eur/deň x 22 dní) vo výške XXX eur, za október, november až december 2010 (3x XXX eur) vo výške XXX eur, 12 mesiacov za rok 2011 (12x330) vo výške X.XXX eur, od januára do septembra 2012 (9x330) vo výške X.XXX eur a alikvótna časť za mesiac október 2012 ( 10,64 eur/deň x 29 dní), t.j. spolu X.XXX,XX eur. o d ô v o d n e n i e : 1. Okresný súd Bratislava V rozsudkom č.k. 20P/108/2014-1802 zo dňa 07.12.2017 uložil otcovi povinnosť platiť na výživu W. W., nar. XX.XX.XXXX sumou XXX eur mesačne za obdobie od 09.09.2010 do 29.10.2012. Zročné výživné za uvedené obdobie v celkovej sume X.XXX,XX eur zaviazal otca zaplatiť do 3 dní odo dňa právoplatnosti rozsudku k rukám plnoletého W.. Vo zvyšku návrh zamietol. Žiadnemu z účastníkov nepriznal nárok na náhradu trov konania. 2. Na odvolanie otca Krajský súd v Bratislave rozsudkom zo dňa 17.07.2018, č. k. 11CoP/119/2018-1904 zmenil rozsudok súdu prvej inštancie tak, že otca zaviazal k povinnosti prispievať na výživu W. W., nar. XX.XX.XXXX sumou XXX eur mesačne za obdobie od 09.09.2010 do 29.10.2012. Zročné výživné na W. W. za obdobie od 09.09.2010 do 29.10.2012 vo výške X.XXX,XX eur zaviazal otca zaplatiť k rukám plnoletého W. W. do 3 dní od právoplatnosti rozsudku. Vo zvyšku rozsudok súdu prvej inštancie potvrdil. Žiadnemu z účastníkov nepriznal nárok na náhradu trov konania. 3. Dňa 08.08.2018 bolo Okresnému súdu Bratislava V doručené podanie matky a plnoletého, v ktorom navrhli vykonanie opravy rozsudku Krajského súdu v Bratislave zo dňa 17.07.2018, č.k. 11CoP/119/2018-1904. Žiadali, aby súd v zmysle § 224 CSP vykonal opravu predmetného rozhodnutia vo výroku v časti o zročnom výživnom a opravu výšky zročného výživného zo sumy X.XXX,XX eur na sumu X.XXX,XX eur, v bode 10 odôvodnenia rozhodnutia žiadali o opravu výpočtu zročného výživného a o opravu záhlavia písomného vyhotovenia rozsudku uvedením správnej skutočnosti, že odvolací súd konal na odvolanie otca a nie na odvolanie matky a plnoletého proti rozhodnutiu Okresného súdu Bratislava V zo dňa 07.12.2017, č.k. 20P/108/2014-1802. 4. Podľa § 2 zákona č. 161/2015 Z.z. Civilného mimosporového poriadku (ďalej len CMP), na konania podľa tohto zákona sa použijú ustanovenia zákona č. 160/2015 Z.z. Civilného sporového poriadku (ďalej len CSP), ak tento zákon neustanovuje inak. 5. Podľa § 224 CSP, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 6. Podľa § 378 ods. 1 CSP, na konanie na odvolacom súde sa primerane použijú ustanovenia o konaní pred súdom prvej inštancie, ak tento zákon neustanovuje inak. 7. Vzhľadom na to, že pri rozhodnutí a vypracovaní písomného vyhotovenia rozsudku došlo k zrejmým nesprávnostiam a chybám v písaní, bolo potrebné návrhu na opravu rozhodnutia vyhovieť. Odvolací súd opravil nesprávne označenie účastníka konania, ktorý podal odvolanie, keď namiesto odvolateľa otca sú uvedení ako odvolatelia plnoletý a matka. Ku zrejmej nesprávnosti došlo aj pri nesprávnom výpočte zročného výživného bez započítania výživného vo výške XXX eur za mesiac október 2010, keď z prvého výroku rozsudku odvolacieho súdu jednoznačne vyplýva, že výživné na W. W. bolo určené za obdobie od 09.09.2010 do 29.10.2012, teda nesprávnym výpočtom došlo ku chybe v počítaní, keď odvolací súd opomenul započítať určené výživné za mesiac október 2010. Rovnako v bode 10. odôvodnenia rozsudku Krajského súdu v Bratislave č.k. 11CoP/119/2018-1904 zo dňa 17.08.2018 je nesprávne uvedená výška alikvótnej časti výživného za mesiac október 2012 (namiesto 10,64 eur denne je uvedená suma 1,64 eur/deň), ktorá skutočnosť nemá vplyv na výpočet výživného za daný mesiac. Krajský súd v Bratislave v zmysle zákonných citovaných ustanovení zrejmé nesprávnosti a chyby v písaní a počítaní opravil. 8. Odvolací súd nevyhovel návrhu plnoletého a matky na opravu rozhodnutia v časti zaplateného výživného zo strany otca v celkovej výške 6.050 eur s poukazom na dôvody uvedené v rozsudku odvolacieho súdu a otcom listinnými dôkazmi preukázané plnenia titulom výživného v rozhodnom období vo výške 6.060 eur. 9. Toto rozhodnutie prijal senát odvolacieho súdu pomerom hlasov 3:0 (§ 393 ods. 2 CSP). Poučenie: Proti tomuto rozhodnutiu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy ( § 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP).

